Seletuskiri

Kastre Vallavalitsus (registrikood 77000370 Vallamaja, Kurepalu, Kastre vald, 62113, Tartu maakond) kuulutab välja avaliku suulise enampakkumise vallavara müügiks: Kastre vallas Võnnu alevikus asuva eluruumi Tartu tn 11-2 (registriosa nr 2879204, katastritunnus [91501:003:0344](https://ky.kataster.ee/ky/91501:003:0344) pindala 33,10 m²).

Korterit kasutati hambaravi kabinetina.

Pakkumise alghind on 10 000 eurot.

Enampakkumise osavõtumaks on 20 eurot ja enampakkumise tagatisraha on 10% objekti hinnast (1000€).

Enampakkumise korraldaja avaldab vähemalt 10 kalendripäeva enne enampakkumise toimumist kuulutuse valla kodulehel ja vähemalt ühes enamloetavas maakonna ajalehes, mis sisaldab järgmist informatsiooni:

1. müügile mineva objekti nimetus ja alghind;
2. enampakkumise toimumise aeg ja koht;
3. osavõtumaksu ja tagatisraha suurus ning tasumise kord;
4. osavõtuavalduse esitamise tähtaeg ja koht;
5. võimalikud lisatinguimused;
6. info saamise võimalus.

Enampakkumisest osavõtmiseks on vaja esitada enampakkumiskomisjonile:

1. avaldus, millel on märgitud avaldaja kontaktandmed ja isikukood;
2. maksedokumentide koopiad osavõtumaksu ja tagatisraha tasumise kohta;
3. füüsilistel isikutel isikut tõendava dokumendi koopia, juriidilistel isikutel registrikaardi kehtiv koopia;
4. lisatingimuste olemasolu korral nende tingimuste täitmist tõendavad dokumendid;
5. volitatud isikutel volikiri.

Suulise enampakkumise läbiviimise aeg ja koht: xx. oktoobril 2024 kell 14.00 Kastre Vallavalitsuse vallavanema ruumis. Objekti ja tutvumine eelneval kokkuleppel kuni xx.10.2024 telefonil 5139142 või e-postil tonu.muru@kastre.ee.

Tagatisraha tasuda hiljemalt xx.10.2024 Kastre Vallavalitsuse arveldusarvele **EE531010102034612006** SEB. Makse selgitusse märkida “Tartu tn 11-2 tagatisraha”.

Müügitingimuste terviktekst on avaldatud Kastre valla kodulehel https://www.kastre.ee/

**KASTRE VALLA VALLAVARA VALITSEMISE KORD**

**Suulise enampakkumise läbiviimise kord**

**§ 42. Suulise enampakkumise avatuks kuulutamine**

Vallavarakomisjoni esimees (edaspidi enampakkumise läbiviija) kuulutab suulise enampakkumise ettenähtud ajal ja kohas avatuks, seejärel tutvustab ta komisjoni liikmeid ja tema poolt määratud protokollijat ning teeb ruumis viibijatele ettepaneku registreerida end enampakkumisest osavõtjana.

**§ 43. Enampakkumisest osavõtjate registreerimine**

(1) Enampakkumisest osa võtta soovijad või nende esindajad esitavad nõutud dokumendid. Peale seda registreeritakse nad osavõtjate lehel, millele kantakse osalejate nimed, nende elu- või asukohad ning annavad allkirja selle kohta, et nad on teadlikud enampakkumise korrast ja rendilepingu tingimustest. Esindajad esitavad vastava volikirja. Kui osavõtutasu ja tagatisraha oli lubatud tasuda ka kohapeal, siis antakse enampakkumisest osa võtta soovijatele võimalus osavõtutasu ja tagatisraha tasumiseks enne enampakkumise algust.

(2) Isikud, kes ise või kelle volitatud esindajad ei nõustu andma käesolevas paragrahvis lõikes 1 ettenähtud allkirja või ei tasu osavõtutasu ja tagatisraha või ei esita tõendeid nende tasumise või nõutud pangagarantii olemasolu kohta, enampakkumisele ei lubata.

(3) Kui enampakkumisele ei ilmunud ühtegi osalejat või kui ilmunud osalejat (osalejaid) ei lubata pakkumisest osa võtta loeb vallavarakomisjon enampakkumise nurjunuks.

**§ 44. Registreerimisnumber**

Enampakkumisele lubatud isikule väljastatakse registreerimisnumber, mille all ta esineb kuni enampakkumise lõpuni.

**§ 45. Reeglite tutvustamine**

Enne pakkumiste esitamist tutvustab enampakkumise läbiviija enampakkumise reegleid ja kaebuste (protestide) esitamise korda ning teatab osalejate arvu, nende registreerimise numbrid ja enampakkumise sammu (minimaalse pakkumise määra).

**§ 46. Pakkumiste esitamine**

(1) Pakkumist alustatakse alghinnast. Enampakkumisest osavõtja annab enampakkumise läbiviijale märku registreerimisnumbri tõstmisega ning teatab pakkumise suuruse pärast enampakkumise läbiviijalt selleks vastava loa saamist. Pakkumised tehakse täiskroonides. Enampakkumise läbiviija teatab osaleja numbri ja pakkumise suuruse.

(2) Enampakkumise käik ja tulemused fikseeritakse pakkumiste lehel.

**§ 47. Korraldustele allumine**

Kõik osalejad ja saalis viibijad on kohustatud enampakkumise ajal alluma enampakkumise läbiviija korraldustele. Enampakkumise läbiviijal on õigus nõuda korrarikkujate lahkumist, kui nad teistkordselt on rikkunud enampakkumise reegleid või ei ole täitnud läbiviija korraldusi. Vallavarakomisjonil on õigus lugeda enampakkumine nurjunuks, kui osalejad ei täida enampakkumise läbiviija korraldusi.

**§ 48. Pakkumiste lõpetamine**

(1) Enampakkumise läbiviija kuulutab pakkumise lõppenuks pärast kõrgeima pakutud rendihinna kolmekordset teatamist.

(2) Osavõtja, kelle pakutud rendihind oli kõrgeim, annab enne lahkumist pakkumiste lehele allkirja selle kohta, et ta kohustub peale enampakkumise tulemuste kinnitamist võtma rendile enampakkumisel olnud vara. Allkirja andmisest keeldumisel kaotab ta õiguse rendilepingu sõlmimiseks ning tagatisraha talle ei tagastata. Vara antakse rendile osavõtjale, kes tegi suuruselt järgmise pakkumise.

**§ 49. Pakkumiste protokoll**

(1) Enampakkumise kohta koostatakse protokoll, milles fikseeritakse alghind, minimaalse pakkumise määr, pakkumisel väljakujunenud rendihind ja rendilepingu sõlmimise õiguse omandanud isiku nimi. Kui enampakkumise nurjumist põhjustav asjaolu leiab aset enampakkumise läbiviimisel, kantakse see protokolli. Protokollis peab kajastuma ka suuruselt teise pakkumise teinud osavõtja.

(2) Protokollile kirjutavad alla vallavarakomisjoni esimees ja protokollija.

(3) Protokolli lahutamatuteks lisadeks on osavõtjate registreerimise leht ja pakkumiste leht.

**§ 50. Kaebuste esitamine**

Kaebused suulise enampakkumise läbiviimise kohta esitatakse enampakkumise päevale järgneva tööpäeva jooksul kirjalikult vallavalitsusele.