**OTSUS**

Melliste 19. september 2024 EELNÕU

**Nõusoleku andmine autode liisimiseks**

Lähtudes kohaliku omavalitsuse korralduse seaduse § 22 lg 1 punkti 8, Kastre Vallavolikogu 23. jaanuari 2018. a määrusega nr 15 kehtestatud „Kastre vallavara valitsemise korra“ § 14 lg 1 p 1, § 19 lg 2, § 20 ja riigihangete seaduse § 15 lg 2, § 23 lg 1 ning § 24 lg 1 p 2 ja ning Kastre Vallavolikogu maa- ja majanduskomisjoni 18.09.2024.a koosolekul tehtud ettepaneku alusel, Kastre Vallavolikogu

**o t s u s t a b:**

1. Anda Kastre Vallavalitsusele nõusolek avaliku riigihanke korraldamiseks sõiduauto liisimiseks kasutusrendi korras. Liisitava sõiduauto maksumuse piirhinnaks kehtestada kuni 25 000 eurot, mis sisaldab käibemaksu.

2. Otsus jõustub teatavakstegemisest.

3. Käesoleva otsuse peale võib esitada Kastre Vallavolikogule vaide haldusmenetluse seaduses sätestatud korras 30 päeva jooksul arvates teadasaamise päevast või päevast, millal oleks pidanud otsusest teada saama või esitada kaebus Tartu Halduskohtule haldusmenetluse seadustikus sätestatud korras 30 päeva jooksul arvates otsuse teatavakstegemisest.

Mati Möller

Volikogu esimees

Selgituskiri:

Liisitava sõiduauto maksumuse piirhinnaks on kuni 25 000 eurot, mis sisaldab käibemaksu.

Sõiduauto liisitakse kasutusrendi korral.

Liisitava sõiduauto kasutajaks on majandusosakond.

Võõrandatakse olemasolevad sõiduautod:

* Nissan Qashqai (598TJX) – kasutaja majandusosakond, väljalaske aasta november 2012, läbisõit 210214 km.
* Ford Tourneo Connect (665TKV) – kasutaja kultuuriosakond, väljalaske aasta juuli 2014, läbisõit 175594 km.

Võõrandatavate sõidukite müügiosa kasutatakse uue sõiduauto sissemaksuks.