**OTSUS**

Melliste 24. september 2024 nr EELNÕU

**Vallavara võõrandamine AS-ile Emajõe Veevärk**

AS Emajõe Veevärk (registrikood 11044696) esitas 18.09.2024 ettepaneku Kastre Vallavalitsusele vallavara koosseisu kuuluvad Mäksa külas asuvad Pumbamaja kinnistu (50102:001:0087) ja Reoveepuhasti kinnistu (50102:001:0086) võõrandada AS-ile Emajõe Veevärk valla kasuks emiteeritavate aktsiate eest, mitterahalise sissemaksena .

Võttes aluseks eeltoodu ja kohaliku omavalitsuse korralduse § 6 lõike 1 ning Kastre Vallavolikogu 23.01.2018.a määruse nr 15 „Kastre valla vallavara valitsemise kord“ § 62 lõige 2 punkt 5, § 100 lõige 1 punkt 1 ja § 100 lõige 2 ja arvestades AS Emajõe Veevärk 18.09.2024 esitatud ettepanekut ning Kastre Vallavolikogu maa- ja majanduskomisjoni 18.09.2024 koosolekul tehtud ettepaneku alusel Kastre Vallavolikogu

**o t s u s t a b:**

1. Võõrandada AS-ile Emajõe Veevärk, valla kasuks emiteeritavate aktsiate eest, mitterahalise sissemaksena:
   1. Mäksa külas, Kastre vald (katastritunnus 50102:001:0086, pindala 30924.0 m²,sihtotstarve jäätmehoidla maa 100%) asuv reoveepuhasti kinnistu. Kinnistu raamatupidamuslik väärtus on 3093 €.
   2. Mäksa külas, Kastre vald (katastritunnus 50102:001:0087, pindala 4706.0 m² sihtotstarve tootmismaa 100%) asuv pumbamaja kinnistu. Kinnistu raamatupidamuslik väärtus on 18024 €.
2. Määrata Kastre valla Mäksa külas asuva reoveepuhasti ja Mäksa külas asuva pumbamaja varade vee-ettevõtteks AS Emajõe Veevärk (registrikood 11044696).
3. Mitterahaline aktsiakapitali sissemakse on 33 aktsiat valla kasuks.

1. Lepingute sõlmimisega seotud kulud, notaritasud ja riigilõivud tasub AS Emajõe Veevärk.
2. Volitada vallavara vöörandamise lepingut sõlmima majandusosakonna juhataja.
3. Otsus jõustub teatavakstegemisest.
4. Käesoleva otsuse peale võib esitada vaide Kastre Vallavolikogule haldusmenetluse seaduses sätestatud korras või kaebuse Tartu Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest arvates.

Mati Möller

Volikogu esimees

Lisa 1: Reoveepuasti kinnistu asendiplaan

Lisa 2 Pumbamaja kinnistu asendiplaan