**MÄÄRUS**

Melliste 24. september 2024 nr EELNÕU

**Kastre valla raamatukogude arengukava aastateks 2024-2027 kinnitamine**

Määrus on kehtestatud kohaliku omavalitsuse korralduse seaduse § 37 lõike 3 punkti 2 ning Kastre Vallavolikogu 09. oktoober 2018 määruse nr 58 „Arengukava ja eelarvestrateegia koostamise kord“ § 5 lg 2 alusel.

**§ 1.** Kinnitada Kastre valla raamatukogude arengukava aastateks 2024-2027 vastavalt lisale.

**§ 2.** Määrus jõustub kolmandal päeval pärast Riigi Teatajas avaldamist.

Mati Möller

volikogu esimees

**SELETUSKIRI**

Kastre Vallavolikogu määruse eelnõule „Kastre valla raamatukogude arengukava aastateks 2024-2027 kinnitamine“

Kastre valla raamatukogud on välja töötanud arengukava perioodiks 2024-2027. Arengukava eelnõu on alusdokment, millega määratakse lähiaastateks Kastre valla raamatukogude olulisemad tegevussuunad raamatukogu teenuste arendamisel arvestades tänaseid kogukonna vajadusi. Arengukava koostamisel on arvestatud 21. sajandi raamatukogude visioonidokumendis seatud väärtustest - usaldusväärsus, kasutajakesksus ja loovus. Arengukava lähtub Raamatukogu seadusest ja raamatukogude põhimäärusest.

Arengukavas on määratud järgmised strateegilised eesmärgid:

- Raamatukogu teenused on kõigile kättesaadavad ja ligipääsetavad.

- Raamatukogu tegutseb kaasaegsetes, mitmekülgsetes ja tehniliselt hästi varustatud ruumides.

- Raamatukogu on kestlik kultuuri-, haridus- ja kogukonnakeskus.

- Raamatukogu on strateegiliselt juhitud ja seal töötavad hea ettevalmistusega, laia silmaringiga ning motiveeritud spetsialistid.

Arengukava oli avalikustatud Kastre valla kodulehel ning avalik arutelu toimus 5. septembril. Arengukava on kinnitatud volikogule esitamiseks Kastre Vallavolikogu kultuuri- ja spordikomisjoni koosolekul 18.09.2024.

Õigusakti vastuvõtmise mõju eelarvele

Iga-aastaste tegevuskavade elluviimisel lähtutakse iga-aastaselt Kastre valla raamatukogude eelarves ettenähtud tegevusala eelarvetest. Investeeringuteks vajalike tegevuste elluviimisel arvestatakse valla võimalusi ning võimekust.