**OTSUS**

Melliste 24.september 2024 nr EELNÕU

**Vallavara võõrandamine avaliku suulise enampakkumise teel**

Kohaliku omavalitsuse korralduse seaduse § 6 lg 3 p 1 ja Kastre Vallavolikogu 23.01.2018 määruse nr 15 „Kastre vallavara valitsemise kord“ § 62 lg 1; lg 2 punkt 1, § 63 lg 1, § 64 lg 1 § 66 ning Kastre Vallavolikogu maa- ja majanduskomisjoni 18.09.2024.a koosolekul tehtud ettepaneku alusel, Kastre Vallavolikogu

**o t s u s t a b:**

1. Võõrandada Kastre valla omandis olev eluruum:
   1. Tartu maakond, Kastre vald, Võnnu alevik, Tartu tänav 11 korter 2 (Tartu Maakohtu kinnistusosakonna registriosa nr 2879204, katastritunnus [91501:003:0344](https://ky.kataster.ee/ky/91501:003:0344), 331/19760 mõtteline osa kinnisasjast ja munitsipaal omandis olev eluruum, mille üldpind on 33,10 m² ), alghinnaga 10000 €.
2. Vallavara võõrandatakse avaliku suulise enampakkumise korras.
3. Avaliku enampakkumise kohta avaldada teade valla koduleheküljel ja kinnisvara müügiportaalis vähemalt 10 tööpäeva enne enampakkumise toimumist.
4. Volitada vallavalitsust korraldama võõrandamisega seonduvad toimingud.
5. Otsus jõustub teatavakstegemisest.
6. Käesoleva otsuse peale võib esitada vaide Kastre Vallavolikogule haldusmenetluse seaduses sätestatud korras või kaebuse Tartu Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest arvates.

Mati Möller

Volikogu esimees